ระเบียบ ก.บ.ศป.
ว่าด้วยเบี้ยประชุมและค่าตอบแทนในการปฏิบัติหน้าที่ของศาลปกครองสูงสุด
เกี่ยวกับการเลือกตั้งตามพระราชบัญญัติประกอบรัฐธรรมนูญว่าด้วยการเลือกตั้ง
สมาชิกสภาผู้แทนราษฎร
พ.ศ. ๒๕๖๑
พ.ศ. ๒๕๖๒
 

โดยที่เป็นการสมควรให้มีระเบียบคณะกรรมการบริหารศาลปกครองกำหนดเบี้ยประชุมและค่าตอบแทนในการปฏิบัติหน้าที่ของศาลปกครองสูงสุดเกี่ยวกับการเลือกตั้งตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร
พ.ศ. ๒๕๖๑ อาศัยอำนาจตามความในมาตรา ๑๗
วรรคสาม แห่งพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร
พ.ศ. ๒๕๖๑ ประกอบกับมาตรา ๔๑/๘ แห่งพระราชบัญญัติจัดตั้งศาลปกครองและวิธีพิจารณาคดีปกครอง
พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง
(ฉบับที่ ๙) พ.ศ. ๒๕๖๐ ก.บ.ศป. จึงออกระเบียบไว้ ดังต่อไปนี้

ข้อ
๑ ระเบียบนี้เรียกว่า ระเบียบ
ก.บ.ศป. ว่าด้วยเบี้ยประชุมและค่าตอบแทนในการปฏิบัติหน้าที่ของศาลปกครองสูงสุดเกี่ยวกับการเลือกตั้งตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร
พ.ศ. ๒๕๖๑ พ.ศ. ๒๕๖๒

ข้อ
๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ข้อ
๓ ในระเบียบนี้
ที่ประชุมใหญ่
หมายความว่า ที่ประชุมใหญ่ตุลาการในศาลปกครองสูงสุดซึ่งปฏิบัติหน้าที่เกี่ยวกับการเลือกตั้งตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร
ที่ประชุมองค์คณะ
หมายความว่า ที่ประชุมองค์คณะตุลาการในศาลปกครองสูงสุดเพื่อปรึกษาหารือร่วมกันในการพิจารณาคดี
หรือทำคำสั่งที่เป็นการวินิจฉัยชี้ขาดประเด็นแห่งคดี หรือการพิพากษาคดีตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร
ประธาน หมายความว่า ประธานศาลปกครองสูงสุด หรือผู้ซึ่งทำหน้าที่เป็นประธานที่ประชุมใหญ่
องค์ประชุม
หมายความว่า ตุลาการในศาลปกครองสูงสุดซึ่งร่วมการประชุมในที่ประชุมใหญ่
องค์คณะตุลาการ
หมายความว่า ตุลาการในศาลปกครองสูงสุดซึ่งเข้าร่วมประชุมในที่ประชุมองค์คณะ
และหมายความรวมถึงตุลาการผู้แถลงคดีซึ่งปฏิบัติหน้าที่ในคดีนั้น
เลขานุการองค์คณะ หมายความว่า
ข้าราชการศาลปกครองซึ่งองค์คณะมอบหมายให้ทำหน้าที่ช่วยเหลือองค์คณะตุลาการในการดำเนินคดีตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร
เลขานุการในที่ประชุมใหญ่ หมายความว่า ตุลาการศาลปกครองซึ่งประธานกำหนดให้ทำหน้าที่เลขานุการในที่ประชุมใหญ่
ผู้ช่วยเลขานุการในที่ประชุมใหญ่
หมายความว่า ข้าราชการศาลปกครองซึ่งประธานกำหนดให้ทำหน้าที่ผู้ช่วยเลขานุการ
ผู้เข้าร่วมประชุม
หมายความว่า ตุลาการศาลปกครองที่มีส่วนเกี่ยวข้องกับการประชุมในที่ประชุมใหญ่ซึ่งประธานมีคำสั่งหรือมอบหมายและเข้าร่วมประชุม
เจ้าหน้าที่ประจำองค์คณะ
หมายความว่า ข้าราชการฝ่ายศาลปกครอง พนักงานราชการ และลูกจ้างสำนักงานศาลปกครอง
ซึ่งองค์คณะพิจารณาพิพากษามอบหมายให้ปฏิบัติหน้าที่ช่วยเหลือในการดำเนินคดีตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร

ข้อ ๔ การประชุมในที่ประชุมใหญ่
ประธาน องค์ประชุม เลขานุการในที่ประชุมใหญ่ ผู้ช่วยเลขานุการในที่ประชุมใหญ่
และผู้เข้าร่วมประชุม ให้ได้รับเบี้ยประชุมเป็นรายครั้ง ตามอัตราการจ่ายเบี้ยประชุมใหญ่
บัญชี ๑ ท้ายระเบียบนี้ ทั้งนี้
ประธานให้ได้รับเบี้ยประชุมไม่เกิน ๒๐,๐๐๐ บาทต่อเดือน
องค์ประชุมให้ได้รับเบี้ยประชุมไม่เกิน ๑๖,๐๐๐ บาทต่อเดือน
เลขานุการในที่ประชุมใหญ่ ผู้ช่วยเลขานุการในที่ประชุมใหญ่
และผู้เข้าร่วมประชุมให้ได้รับเบี้ยประชุมไม่เกิน ๑๒,๐๐๐ บาทต่อเดือน
เลขานุการในที่ประชุมใหญ่มีสิทธิได้รับเบี้ยประชุมไม่เกินหนึ่งคน
ผู้ช่วยเลขานุการในที่ประชุมใหญ่มีสิทธิได้รับเบี้ยประชุมไม่เกินสองคน
และผู้เข้าร่วมประชุมมีสิทธิได้รับเบี้ยประชุมไม่เกินสิบคน หากเลขานุการในที่ประชุมใหญ่หรือผู้ช่วยเลขานุการในที่ประชุมใหญ่เป็นตุลาการในศาลปกครองสูงสุดให้ตุลาการในศาลปกครองสูงสุดผู้นั้นเบิกเบี้ยประชุมได้เพียงตำแหน่งเดียว

ข้อ
๕ การประชุมในที่ประชุมองค์คณะ
องค์คณะตุลาการ เลขานุการองค์คณะ และเจ้าหน้าที่ประจำองค์คณะ
ให้ได้รับเบี้ยประชุมเป็นรายครั้ง ตามอัตราการจ่ายเบี้ยประชุมที่ประชุมองค์คณะ
บัญชี ๒ ท้ายระเบียบนี้ ทั้งนี้
องค์คณะตุลาการให้ได้รับเบี้ยประชุมไม่เกิน ๑๒,๐๐๐ บาทต่อเดือน เลขานุการองค์คณะให้ได้รับเบี้ยประชุมไม่เกิน
๘,๐๐๐ บาทต่อเดือน และเจ้าหน้าที่ประจำองค์คณะให้ได้รับเบี้ยประชุมไม่เกิน ๒,๐๐๐ บาทต่อเดือน

ข้อ
๖ การนั่งพิจารณาคดี องค์คณะตุลาการ
เลขานุการองค์คณะ และเจ้าหน้าที่ประจำองค์คณะให้ได้รับค่าตอบแทนเป็นรายครั้ง
ตามอัตราการจ่ายค่าตอบแทนการนั่งพิจารณาคดี บัญชี
๓ ท้ายระเบียบนี้ ทั้งนี้
องค์คณะให้ได้รับค่าตอบแทนไม่เกิน ๑๒,๐๐๐
บาทต่อเดือน เลขานุการองค์คณะให้ได้รับค่าตอบแทนไม่เกิน ๘,๐๐๐
บาทต่อเดือน และเจ้าหน้าที่ประจำองค์คณะให้ได้รับค่าตอบแทนไม่เกิน ๒,๐๐๐ บาทต่อเดือน

ข้อ
๗ การไต่สวน องค์คณะตุลาการ
หรือตุลาการศาลปกครองสูงสุดที่ปฏิบัติหน้าที่ตุลาการเจ้าของสำนวน เลขานุการองค์คณะ
และเจ้าหน้าที่ประจำองค์คณะให้ได้รับค่าตอบแทนเป็นรายครั้งตามอัตราการจ่ายค่าตอบแทนการไต่สวน บัญชี ๔ ท้ายระเบียบนี้ ทั้งนี้ องค์คณะตุลาการหรือตุลาการศาลปกครองสูงสุดที่ปฏิบัติหน้าที่ตุลาการเจ้าของสำนวน
ให้ได้รับค่าตอบแทนไม่เกิน ๒๔,๐๐๐ บาทต่อเดือน เลขานุการองค์คณะให้ได้รับค่าตอบแทนไม่เกิน
๑๘,๐๐๐ บาทต่อเดือน และเจ้าหน้าที่ประจำองค์คณะให้ได้รับค่าตอบแทนไม่เกิน
๔,๐๐๐ บาทต่อเดือน

ข้อ ๘ การรับค่าตอบแทนตามข้อ
๖ และข้อ ๗ เมื่อรวมกันแล้ว ให้องค์คณะตุลาการหรือตุลาการศาลปกครองสูงสุดที่ปฏิบัติหน้าที่ตุลาการเจ้าของสำนวน
ได้รับไม่เกิน ๒๔,๐๐๐ บาทต่อเดือน เลขานุการองค์คณะให้ได้รับรวมกันไม่เกิน ๑๘,๐๐๐ บาทต่อเดือน และเจ้าหน้าที่ประจำองค์คณะให้ได้รับรวมกันไม่เกิน ๔,๐๐๐ บาทต่อเดือน

ข้อ
๙ ในกรณีที่มีการดำเนินคดีเกี่ยวกับการเลือกตั้งตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรในวันหยุดราชการ
ให้ได้รับค่าตอบแทนตามอัตราดังนี้
(๑)
ตุลาการในศาลปกครองสูงสุด ให้ได้รับค่าตอบแทนวันละ ๔,๕๐๐
บาท
(๒) ข้าราชการฝ่ายศาลปกครอง พนักงานราชการ และลูกจ้างสำนักงานศาลปกครองให้ได้รับค่าตอบแทนวันละ
๑,๒๕๐ บาท

ข้อ ๑๐ ในกรณีที่ข้าราชการฝ่ายศาลปกครอง
พนักงานราชการ และลูกจ้างสำนักงานศาลปกครองมีสิทธิได้รับค่าตอบแทนตามระเบียบนี้หลายอัตราในวันเดียวกัน
ให้เบิกจ่ายอัตราสูงสุดเพียงอัตราเดียว

ข้อ
๑๑ ข้าราชการฝ่ายศาลปกครอง
พนักงานราชการ และลูกจ้างสำนักงานศาลปกครองที่มีสิทธิได้รับค่าตอบแทนตามระเบียบอื่นในวันเดียวกันที่ต้องอยู่ปฏิบัติงานในวันหยุดราชการตามระเบียบนี้แล้ว
ให้ผู้นั้นมีสิทธิได้รับค่าตอบแทนตามระเบียบนี้ได้เมื่องดเบิกค่าตอบแทนตามระเบียบอื่น

ข้อ
๑๒ วิธีการเบิกจ่าย
ให้ปฏิบัติตามระเบียบคณะกรรมการบริหารศาลปกครองเกี่ยวกับการเงินหลักฐานและเอกสารการเบิกจ่ายให้เป็นไปตามที่เลขาธิการสำนักงานศาลปกครองกำหนด

ข้อ
๑๓ ให้เลขาธิการสำนักงานศาลปกครองรักษาการตามระเบียบนี้


ประกาศ
ณ วันที่ ๑๗ มกราคม พ.ศ. ๒๕๖๒
ปิยะ ปะตังทา
ประธานศาลปกครองสูงสุด
ประธานกรรมการบริหารศาลปกครอง
อัตราการจ่ายเบี้ยประชุมและค่าตอบแทน
บัญชี
๑
เบี้ยประชุมใหญ่


ที่ประชุมใหญ่
เบี้ยประชุมรายครั้ง (บาท : คน)
ประธาน
ตุลาการในศาลปกครองสูงสุดที่เข้าร่วมการประชุม
เลขานุการ
ผู้ช่วยเลขานุการ
และผู้เข้าร่วมประชุม
๑๐,๐๐๐
๘,๐๐๐
๖,๐๐๐

บัญชี
๒
เบี้ยประชุมที่ประชุมองค์คณะ


ที่ประชุมองค์คณะ
เบี้ยประชุมรายครั้ง (บาท : คน)
องค์คณะตุลาการ
เลขานุการองค์คณะ
เจ้าหน้าที่ประจำ
องค์คณะ
๓,๐๐๐
๒,๐๐๐
๕๐๐

บัญชี
๓
การนั่งพิจารณาคดี


การนั่งพิจารณาคดี
ค่าตอบแทนรายครั้ง (บาท : คน)
องค์คณะตุลาการ
เลขานุการองค์คณะ
เจ้าหน้าที่ประจำ
องค์คณะ
๓,๐๐๐
๒,๐๐๐
๕๐๐

บัญชี
๔
การไตสวน



การไต่สวน
ค่าตอบแทนรายครั้ง (บาท : คน)
องค์คณะตุลาการหรือ
ตุลาการศาลปกครองสูงสุด
ที่ปฏิบัติหน้าที่ตุลาการเจ้าของสำนวน

เลขานุการองค์คณะ

เจ้าหน้าที่ประจำ
องค์คณะ
๖,๐๐๐
๔,๕๐๐
๑,๐๐๐








พัชรภรณ์/จัดทำ
๑๒ ธันวาคม
๒๕๖๒

[๑]
ราชกิจจานุเบกษา
เล่ม ๑๓๖/ตอนที่ ๑๓ ก/หน้า ๖/๒๙ มกราคม ๒๕๖๒